 Kulankan casuumadda ah oo ka dhacay huteelka Maansoor ee magaalada Hargeysa maanta, waxa ka qaybgalay hoggaanka sare ee xisbiga KULMIYE iyo inta badan bahda saxaafadda Somaliland oo ay hormood u yihiin maamulayaasha iyo mulkiilayaasha badiba hayadaha warbaahineed ee dalka ka jira ee xarumahoodu yihiin caasimadda, xubno badan oo ka mid ah ruug-caddaadiga saxaafadda, qoraayo, sawir-qaadayaal iyo suxufiyiinta ka shaqeeya mihnadda saxaafadda waqtigan, waxaana si furan la isaga xog-waraystay waayaha dalka iyo sidii ay saxaafaddu danaha guud ee dalka xil weyn iskaga saari lahayd. 